Harvey Dixon

Harvey Dixon (født 2. november 1993 i Nice) er en friidrettsutøver som konkurrerer på mellomdistanseløp, og som representerer Gibraltar. Hans fremste internasjonale meritt er gull på 1500 meter og 5000 meter i De internasjonale øylekene 2017.

Hans personlige rekord på 1500 meter er 3:44,03, og er nasjonal rekord i Gibraltar.

Idrettskarrière 
Dixon deltok i Samveldelekene 2014, der han satte nasjonal rekord på 1500 meter i forsøksheatet, med 3:44,67, men gikk ikke videre til finalen. 

Han fikk 35. beste tid på 1500 meter i EM i friidrett 2016, og gikk ikke videre til finalen. I Det europeiske småstatsmesterskapet i friidrett 2016 kom han på femteplass på 1500 meter, og Gibraltar kom på niendeplass på 1000 meter stafett. 

I juni 2017 deltok han i friidrett under de internasjonale øylekene 2017. Der vant han 1500 og 5000 meter, og deltok også på Gibraltars stafettlag som fikk sølv på 4 x 400 meter stafett. Han representerte Gibraltar under VM i friidrett 2017, men ble slått ut i forsøksheatet der han løp på 3:44,03 og satte ny nasjonal rekord.

Referanser

Eksterne lenker 
 
  Profil hos Power of 10
  Profil hos All-Athletics 
  Profil hos Providence College Friars 
  Profil hos Samveldelekene 2014

Personer fra Gibraltar
Personer fra Nice
Gibraltarske mellomdistanseløpere
Deltakere for Gibraltar under VM i friidrett 2017
Deltakere for Gibraltar under EM i friidrett 2016
Deltakere for Gibraltar under EM i friidrett 2018